E sta par rivâ insom la vore dai glemonats Giulio Venier e Marco Londero [►]. Il trailer dal lôr luncmetraç Visins di cjase al vegnarà presentât doman, Sabide ai 26 di Novembar, li dal “Visionario” di Udin dentri dal “Festival dal cine european intes lenghis mancul pandudis”. Il film, cun Giorgio Monte e Manuel Buttus (Teatrino del Rifo), al conte la storie di un mataran ch’al passe il timp a fâ la spie al so visin di cjase. La comedie, gjavade fûr de novele Vicini di casa di Renzo Brollo, ancje lui di Glemone, e varès di sei presentade al public an cu ven. “Con te Gemona” e cirarà di stâi daûr a cheste interessante produzion locâl di un grop di zovins plens di talent e di creativitât.
[CHI la locandine de Mostre dal Cine di Udin]
[CHI cualchi inmagjine gjavade fûr dal trailer]
Tag: Cinema, Visins di cjase
fur_Latn fur_Latn fur_Latn fur_Latn